XVI වන බෙනඩික්ට් පාප්වහන්සේගේ පාප්වරණ ප්‍රතිසංස්කරණ

එතුමාගේ පාප්පදවි කාලසීමාව අතරවාරයෙහි, XVI වන බෙනඩික්ට් පාප්වහන්සේ (r. 2005–2013) විසින් පාප්වහන්සේ තුමෙකු තෝරා පත් කර ගැනීමෙහි ක්‍රමවේදයන්හී සමහරක් විස්තර වෙනස් කරමින් ලේඛන දෙකක් නිකුත් කල සේක: 2007 ජූනි 11 දිනදී ඩි ඉලෙක්ටියෝන් රොමානි පොන්ටිෆිකිස් සහ 2013 පෙබරවාරි 22 දිනදී  නෝමා නොන්නූලාස් යන ලේඛන වෙති. මෙම උපදේශන වෙතින්, එතුමාගේ පූර්වප්‍රාප්තික  II වන ජුවාම් පාවුළු පාප්වහන්සේ විසින් 1996 පෙබරවාරි 22 දිනදී නිකුත් කල, එතුමාගේ යුනිවර්සි දොමිනිසි ග්‍රේජිස් නම්වූ අපෝස්තලික ව්‍යවස්ථාව තුල අඩංගුවූ විස්තීර්ණ නීති සහ කාර්ය පටිපාටි මාලාව සංශෝධනය කෙරිණි.

 පාප්වරණ කොන්ක්ලේව් සභාවක් සති දෙකකට වඩා කාලයක් පැවතුණහොත් අනුගමනය කල යුතු කාර්ය පටිපාටි නියම කරමින්  ජුවාම් පාවුඵ පාප්වහන්සේ විසින් නියම කෙරුණු  සමහරක් නවෝත්පාදන, බෙනඩික්ට් පාප්වහන්සේ විසින්  ප්‍රතිවර්තිත කිරීම හෝ වෙනස් කිරීම හෝ සිදුකෙරුණි. කොන්ක්ලේව් සභාවක් ආරම්භ කරන දිනය නියම කිරීමට කාදිනල්වරුන්ට තිබූ අධිකාරි බලයද එතුමා විසින් වෙනස්  කරන ලද අතර, ඔවුන් විසින් ලබාදී තිබුණු රහස්‍යතා දිවුරුම බිඳ දමන සහය පිරිස් සඳහා දණ්ඩනයන්ද එතුමා විසින් දැඩි කලේය.

උපදේශන
ඩි අලික්විබස් මාටටිඅබිසෝ ඉන් නොරමිස් ඩි ඉලෙක්ටියෝන් රොමානි පොන්ටිෆිකිස්
ජුවාම් පාවුළු පාප්වහන්සේගේ 1996 වසරෙහි නීති විසින් සමහරක් " විප්ලවවාදි" නවෝත්පාදන ඉදිරිපත් කෙරුණේ,      රහස් ඡන්ද වාරයන් 33 කට පසුව (කොන්ක්ලේව් සභාවෙහි පළමු දිනයෙහිදී සිදුවූ රහස් ඡන්ද ගණන් නොගනිමින්), තෝරා පත්කර ගැනීම සඳහා තිබිය යුතුවූ ඡන්දය ප්‍රකාශ කරන්නන් අතරින් තුනෙන්-දෙකක බහුතරයෙහි අවශ්‍යතාවය සරල බහුතරයක් දක්වා පහත් කරමින්  බහුතර  ඡන්දය පමණක් භාවිතා කරමින් තීරණ ගැනීමට  සහ පෙර රහස් ඡන්ද වාරයන් තුලදී වඩාත්ම ඡන්ද ප්‍රමාණයක් ලබාගත් අපේක්ෂකයන්ට පමණක් ඉක්බිති රහස් ඡන්ද සීමා කිරීමටද කාදිනල්  ඡන්දහිමියන්ට ඉඩප්‍රස්තා ලබා දෙමින්ය.  බෙනඩික්ට් පාප්වහන්සේ පවසන පරිදී, සාම්ප්‍රදායික තුනෙන් දෙකක බහුතර අවශ්‍යතාවය ප්‍රතිෂ්ඨාපනය කරන ලෙස, ජුවාම් පාවුළු පාප්වහන්සේට "ඉල්ලීම් කිහිපයකට වඩා බොහෝ ගණනක්" (), ලැබුණු බවයි. තුනෙන්-දෙකක බහුතර අවශ්‍යතාවය  සංස්ථාපනය කෙරුණේ 1179 වසරෙහි  තෙවන ලැටරන් මන්ත්‍රණ සභාව විසිනි.

 කොන්ක්ලේව් සභාවක සහභාගිවන්නන්, රහස්‍යතා දිවුරුමක් වෙතින් බැ‍ඳෙන බැවින්, ඔවුන් විසින් පාලිත එක්  කොන්ක්ලේව් සභාවකට මෙම වෙනස්කම් වෙතින්  ඇතිවන බලපෑම අවිඥෙයය වෙයි. නිරික්ෂකයන් විසින්, එකිනෙකට ප්‍රතිවිරුද්ධ ආචරණ දෙකක් සිතෙහි මවා ගත්හ. 2005 වසරෙහි පාප්වහන්සේ තේරීමේ ඡන්දයෙහිදී, කාදිනල් ජෝසප් රට්සිංගර් වෙනුවෙන් ලැබුණු ඡන්ද ප්‍රමාණය, සරල බහුතරයක් ඉක්මවූ විට, එතුමාගේ  අනුග්‍රාහකයෝ දැනසිටියේ, ජුවාම් පාවුළු පාප්වහන්සේ විසින්  අනුඥාත කර තිබූ සරල බහුතර නීතිය බලපැවැත්වෙන පරිදී, ඔවුන්ට දිගටම ඡන්දය දීම කරගෙන යා හැකිව තිබූ බවයි. 

බෙනඩික්ට් පාප්වහන්සේ විසින් 2007 ජූනි 11 දිනදී  ඩි අලික්විබස් මාටටිඅබිසෝ ඉන් නොරමිස් ඩි ඉලෙක්ටියෝන් රොමානි පොන්ටිෆිකිස් නිකුත් කෙරුණේ, පාප්වහන්සේ ලෙසින් වසර දෙකක් සේවය කිරීමෙන් පසුවය. ඡේද පහකින් සමන්විතවූ මෙම ලේඛනයෙහිදී, ජුවාම් පාවුළු පාප්වහන්සේ විසින් කාදිනල් ඡන්ද හිමියන් වෙත අවසරදී තිබූ විකල්ප ප්‍රතිෂේධනය කල අතර, ඡන්ද විමසීම් වාර බොහෝ ගණනකට පසුව, තීරණයකට එළඹීම සඳහා, කිසියම් වෙනස්කමක් අවශ්‍ය බවට ජුවාම් පාවුළු පාප්වහන්සේගේ නිගමනය පමණට අවසර ලබාදුනි. එතුමා විසින් තුනෙන්-දෙකක බහුතර නීතිය යළි ප්‍රතිෂ්ඨාපනය කල සේක. ඡන්ද විමසීම් වාර 33කට පසුව (පළමු දිනයෙහි ඡන්ද විමසීම් පැවතුනේ නම් එය නොසලකා හරිමින්) පැවැත්වෙන අතිරේක ඡන්ද විමසීම් තුලදී, පූර්ව ඡන්ද විමසීම් තුලදී විශාලතම ඡන්ද ප්‍රමාණය ලබාගත් අපේක්ෂයන් දෙදෙනාට පමණක් ඡන්දය භාවිතා කල යුතු බවත් එම අපේක්ෂකයන් දෙදෙනා ඡන්දය ප්‍රකාශ කිරීමෙන් වැලකී සිටිය යුතු බවටත්, එතුමා නියම කල සේක. 

නෝමා නොන්නූලාස්

බෙනඩික්ට් පාප්වහන්සේ 2013 වසරෙහි පෙබරවාරි 11 දිනදී පාප්ධූරයෙන්  ඉල්ලා අස්වුනේ එම ඉල්ලා අස්වීම පෙබරවාරි 28 දින සිට බලපැවැත්වෙන පරිදීය. පෙබරවාරි 22 දිනදී එතුමා,  නෝමා නොන්නූලාස් නම්වූ පාප්වරණ ක්‍රියාවලිය පිළිබඳ දෙවන උපදෙස් මාලාව නිකුත් කල සේක. එතුමාගේ ඉල්ලා අස්වීමෙන් පසුව, පාප්වහන්සේ ධූරය පුරප්පාඩු වූ විට, පාප්වරණ කොන්ක්ලේව් සභාව ඇරඹීමට දින 15 ගතවිය යුතු බවට තිබූ නීතිය පිළිබඳව කාදිනල්වරු ප්‍රශ්න කලහ.  "සියළු කාදිනල් ඡන්ද හිමියන් පැමිණ සිටී නම්" කොන්ක්ලේව් සභාව ආරම්භ කිරීමට එතුමන්ලාට අවශ්‍ය අවසරය බෙනඩික්ට් පාප්වහන්සේ දානය කල අතර, "තදබල හේතූන් නිසා" කොන්ක්ලේව් සභාව ආරම්භ කිරීම දින 20 වන තුරු ප්‍රමාද කිරීමේ හැකියාව එලෙසම පවත්වාගෙන යෑම අනුමත කලහ.   සියළු සහය පිරිස් විසින් ලබා දුන් රහස්‍ය ප්‍රතිඥාව එතුමන් විසින් සංශෝධනය කලේ, ප්‍රතිඥාව උල්ලංඝණය කිරීමකදී පෙරදී නව පාප්වහන්සේගේ අභිමතය පරිදී දඬුවම තීරණය කිරීම තිබූ ක්‍රමය වෙනුවට,   සභාවෙන් නෙරපාහැරීම ස්වයංක්‍රීය දඬුවම වන පරිදීය ().  

කාදිනල් ඡන්දහිමියන් සහ වයස වැඩි නිසා ඡන්ද කටයුතු වලට සහභාගිවීමට අවසර නොලත් කාදිනල්වරුන්ද එක්ව සාමාන්‍ය සභාවෙහි රැස්වීමක් මාර්තු 4 දිනදී පැවැත්වූහ. කාදිනල් ඡන්දහිමියන් අතරින් අවසානයට පැමිණියේ, මාර්තු 7 දිනදී වන අතර, එතුමා වියට්නාමයෙහි කාදිනල්තුමා  ජොන්-බැප්ටිස්ට් ෆාම් මිං මාන් වූහ. බෙනඩික්ට් පාප්වහන්සේගේ නීති සංශෝධනයෙන් ප්‍රයෝජන ගත් එතුමන්ලා මාර්තු 8 දිනදී ඡන්දය ප්‍රකාශ කොට තීරණය කලේ, කොන්ක්ලේව් සභාව මාර්තු 12 ආරම්භ කරන ලෙසටය.

ආශ්‍රිත

බාහිර සබැඳි 
 ඩි අලික්විබස් මාටටිඅබිසෝ ඉන් නොරමිස් ඩි ඉලෙක්ටියෝන් රොමානි පොන්ටිෆිකිස්; ප්‍රංශ, ජර්මන් සහ ලතින් භාෂා වලින් තිබෙයි
නෝමා නොන්නූලාස්; ඉංග්‍රීසි, ප්‍රංශ, ජර්මන්, ඉතාලි, ලතින්, පෘතුගීසි සහ ස්පාඤ්ඤ භාෂා වලින් තිබෙයි

ප්‍රවර්ගය:පාප්වහන්සේ තෝරා පත්කරගැනුම
ප්‍රවර්ගය: XVI වන බෙනඩික්ට් පාප්වහන්සේගේ මෝටු ප්‍රොප්‍රියෝ
ප්‍රවර්ගය:ක්‍රිස්තියානි ආගම තුල 2007 වසර
ප්‍රවර්ගය:2007 වසරෙහි ලේඛන
ප්‍රවර්ගය:ක්‍රිස්තියානි ආගම තුල 2013 වසර
ප්‍රවර්ගය:2013 වසරෙහි ලේඛන